দেবপ্রিয় ভট্টাচার্য বলেন, রাজনৈতিক বিবেচনায় দেয়া ব্যাংকগুলো বেশ কয়েকটি থেকে বিদেশে অর্থপাচার করা হয়েছে বলে খবর রেরিয়েছে। এ বিষয়ে সরকার কোনো ব্যবস্থা নেয়নি। কয়েকটি ব্যাংকে ঋণের ওপর ব্যক্তির প্রাধান্য বিস্তারের ঘটনা ঘটেছে। রাজনৈতিক বিবেচনায় অনুমোদন পাওয়া ব্যক্তি খাতের নতুন ব্যাংক কার্যকর হতে পারেনি। ব্যাংকখাতের সংস্কার বিষয়ে আমাদের পক্ষ থেকে যা বলা হয়েছিল তা বাস্তবায়িত হয়নি। উপরন্তু পুঁজি সঞ্চালন করে ব্যাংকগুলোকে বাঁচানোর চেষ্টা করা হচ্ছে। একই সময় ঋণ খেলাপির পরিমানও বেড়েছে। আমাদের কাছে মনে হয়েছে এ সব অবস্থা থেকে উত্তোরণের জন্য অর্থমন্ত্রণালয়ের নেতৃত্বের গুণগত পরিবর্তন আনা জরুরি।